CELEX: 62012TN0106
Language: el
Date: 2012-02-29 00:00:00
Title: Υπόθεση T-106/12: Προσφυγή της 29ης Φεβρουαρίου 2012 — Cytochroma Development κατά ΓΕΕΑ — Teva Pharmaceutical Industries (ALPHAREN)

12.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/18
            
         Προσφυγή της 29ης Φεβρουαρίου 2012 — Cytochroma Development κατά ΓΕΕΑ — Teva Pharmaceutical Industries (ALPHAREN)
   (Υπόθεση T-106/12)
   2012/C 138/34
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Cytochroma Development, Inc. (St. Michael, Μπαρμπάντος) (εκπρόσωποι: S. Malynicz, Barrister και A. Smith, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Teva Pharmaceutical Industries Ltd (Ιερουσαλήμ, Ισραήλ)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 2ας Δεκεμβρίου 2009 στην υπόθεση R 1235/2011-1, και
            
         
               —
            
            
               να καταδικάσει το ΓΕΕΑ και την αντίδικο ενώπιον του τμήματος προσφυγών στα δικαστικά έξοδά τους και στα έξοδα στα οποία υποβλήθηκε η προσφεύγουσα.
            
         
      Ισχυρισμοί και κύρια επιχειρήματα
   
   
      Αιτών την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «ALPHAREN», για προϊόντα της κλάσεως 5 — Καταχωρισμένο κοινοτικό σήμα υπ’ αριθ. 4320297
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχωρισμένο στην Ουγγαρία υπ’ αριθ. 134972 λεκτικό σήμα «ALPHA D3» για προϊόντα της κλάσης 5· Καταχωρισμένο στην Λιθουανία υπ’ αριθ. 20613 λεκτικό σήμα «ALPHA D3» για προϊόντα της κλάσης 5· Καταχωρισμένο στη Λετονία υπ’ αριθ. M30407 λεκτικό σήμα «ALPHA D3» για προϊόντα της κλάσης 5
   
      Απόφαση του τμήματος ανακοπών: Δέχεται την ανακοπή
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του άρθρου 1, παράγραφος 2, του κανονισμού 216/96 της Επιτροπής, στο μέτρο που ένα μέλος του τμήματος προσφυγών που εξέδωσε την αρχική απόφαση ήταν επίσης μέλος του τμήματος προσφυγών που έλαβε τη νέα απόφαση, μετά από αναπομπή· παράβαση του άρθρου 65, παράγραφος 6, του κανονισμού 207/2009 του Συμβουλίου και του άρθρου 1, στοιχείο δ’, παράγραφος 1, του κανονισμού 216/96 της Επιτροπής σχετικά με τα μέτρα που έλαβε προκειμένου να συμμορφωθεί με την απόφαση του Γενικού Δικαστηρίου· παράβαση του άρθρου 76, παράγραφος 1, του κανονισμού 207/2009 του Συμβουλίου σε σχέση με την αυτεπάγγελτη εξέταση των πραγματικών περιστατικών σε υπόθεση που αφορά σχετικούς λόγους απαραδέκτου· παραβίαση της αρχής της ασφάλειας δικαίου, καθώς και του άρθρου 17 του Χάρτη Θεμελιωδών Δικαιωμάτων.